MUNICIPIUL TIMIŞOARA





      APROBAT,
DIRECŢIA CLĂDIRI, TERENURI ŞI DOTĂRI DIVERSE                          
        PRIMAR,
BIROU EVIDENŢA PATRIMONIULUI 



           NICOLAE ROBU
NR. 
REFERAT
privind modificarea termenului prevăzut la art.4 din HCL nr. 293/18.12.2012 „pentru însuşirea protocolului privind schimbul de imobile între municipiul Timişoara, pe de o parte şi SC Art SRL şi SC Al Fer Crom Design SRL pe de altă parte şi aprobarea schimbului între municipiul Timişoara, pe de o parte şi SC Art SRL şi SC Al Fer Crom Design SRL pe de altă parte, precum şi pentru eliberarea spaţiului suprateran afectat de construcţia de sticlă cunoscută sub denumirea de Acvariu”.

    
Prin Hotărârea Consiliului Local al Municipiului Timişoara cu nr. 293/18.12.2012, a fost însuşit protocolul privind schimbul de imobile între municipiul Timişoara, pe de o parte şi SC Art SRL şi SC Al Fer Crom Design SRL pe de altă parte şi a aprobat schimbul între municipiul Timişoara, pe de o parte şi SC Art SRL şi SC Al Fer Crom Design SRL pe de altă parte.

Art. 2 din H.C.L. nr. 293/18.12.2012 prevede faptul că, contractele de schimb se aprobă sub condiţie suspensivă şi vor putea fi semnate doar condiţionat de reglementarea situaţiei juridice a terenului situat în Timişoara, str. Sfânţii Apostoli Petru şi Pavel (fostă str. Borzeşti) înscris in CF nr. 402890 provenita din conversia de pe hârtie a CF. 65923 top 30122 în sensul trecerii acestui teren din proprietatea Statului Român în proprietatea privată a municipiului Timişoara.


Prin Hotărârile Consiliului Local al Municipiului Timişoara cu nr. 131/14.03.2013 şi 359/18.06.2013 s-a aprobat succesiv modificarea termenului prevăzut la art.4 din HCL nr. 293/18.12.2012 până la 360 de zile, restul articolelor şi prevederilor din Hotărârea Consiliului Local nr.293/2012 rămânând neschimbate.

 Prin H.C.L. nr. 356/18.06.2013 a fost aprobată trecerea în domeniul public al Municipiului Timişoara terenul situat în Timişoara, str. Sfânţii Apostoli Petru şi Pavel (fostă str. Borzeşti) nr.44, înscris in CF nr. 402890 provenita din conversia de pe hârtie a CF. 65923 top 30122 în suprafaţă de 3600 mp. Urmare a hotărârii mai sus menţionate, a fost înscris cu titlu provizoriu, dreptul de proprietate în favoarea municipiului Timişoara, domeniul public.

În conformitate cu prevederile art.9 alin.(1) din Legea nr. 213/1998, “trecerea unui bun din domeniul public al statului in domeniul public al unei unitati administrativ-teritoriale se face la cererea consiliului judetean, respectiv a Consiliului General al Municipiului Bucuresti sau a consiliului local, dupa caz, prin hotarare a Guvernului”.


Având în vedere că până la momentul actual nu a fost emisă Hotărârea Guvernului României privind atestarea terenului situat în Timişoara, str. Sfânţii Apostoli Petru şi Pavel (fostă str. Borzeşti) nr. 44, înscris in CF nr. 402890 provenita din conversia de pe hârtie a CF. 65923 top 30122 în suprafaţă de 3600 mp în domeniul public al municipiului Timişoara, iar art. 4 din HCLMT nr. 293/18.12.2012 modificat prin HCLMT nr. 359/18.06.2013 prevede un termen de 360 de zile de la data adoptării acesteia pentru îndeplinirea condiţiilor prevăzute la Art. 2 din hotărâre, în caz contrar aceasta neproducând efecte juridice, ea putând fi revocată,
PROPUNEM :


Emiterea unei hotărâri a Consiliului Local al Municipiului Timişoara prin care să se modifice termenul de 360 de zile prevăzut la art. 4 din HCLMT nr. 293/18.12.2012 modificat prin HCLMT nr. 359/18.06.2013,  într-un termen de 2 ani, restul articolelor şi prevederilor din HCL nr. 293/2012 râmînând neschimbate, cât şi revocarea H.C.L.M.T. nr. 359/18.06.2013.
             VICEPRIMAR,




    SECRETAR,
              Traian Stoia

